|  |  |
| --- | --- |
| **Tárgy:** | **Gazdasági és Jogi Bizottság NYILVÁNOS ülése** |
| **Helyszín:** | **Polgármesteri Hivatal I. emeleti Nagyterem** |
| **Időpont:** | **2024. február 26-án 13:30 órakor** |
| **Jegyzőkönyv-****vezető:** | **Koncz-Háda Éva** |
| **Jelenléti ív** | **Név** | **Aláírás** | **Megjegyzés** |
|  | **Bokányi adrienn** |  | képviselő, a **bizottság elnöke** |
|  | **HORVÁTH GÁBOR** |  | , a bizottság tagja |
|  | **KOCZKA TIBOR** |  | , a bizottság tagja |
|  | **KOPCSÁNDI JÓZSEF** |  | , a bizottság tagja |
|  | **PUTZ ATTILA** |  | , a bizottság tagja |
|  | **DR. TAKÁTSNÉ DR. TENKI MÁRIA** |  | , a bizottság tagja |
|  | **TÓTH KÁLMÁN**  |  | , a bizottság tagja |
|  | **ABDUL-GHAFOOR HISHAM** |  | külső szakértő, a bizottság tagja |
|  | **GYÖRGY GÁBOR ISTVÁN** |  | külső szakértő, a bizottság tagja |
|  | **DR. HARGITAI BÁLINT** |  | külső szakértő, a bizottság tagja |
|  | **DR. IPKOVICH GYÖRGY** |  | külső szakértő, a bizottság tagja |
|  | **MARTON ZSOLT** |  | külső szakértő, a bizottság tagja |
|  | **SZABÓ GYÖRGY** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA  |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | NAGYNÉ DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ  |  | Jogi és Képviselői Osztály, Jogi Iroda vezetője  |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. SZALAI ADRIENN |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Jogi és Képviselői Osztály,Vagyongazdálkodási és Városfejlesztési Iroda vezetője  |
|  | STÉGER GÁBOR |  | Közgazdasági és Adó Osztály vezetője  |
|  | KALMÁR ERVIN |  | Városüzemeltetési Osztály vezetője |
|  | VINCZÉNÉ DR. MENYHÁRT MÁRIA  |  | Egészségügyi és Közszolgálati Osztály vezetője |
|  | BABÓS CSABA |  | Vas M. és Szombathely Város Reg.Vállalkozásfejleszt. Alapítv. Vállalkozói Kp. ügyvezető ig. |
|  | KOVÁCS VINCE |  | Vas Megyei Kereskedelmi és Iparkamara elnöke |
|  | FRIEDL TAMÁS |  | SZMJV Német Önkormányzatelnöke  |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi Önkormányzat elnöke  |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Gáspárné Farkas Ágota |  | Könyvvizsgáló |
| Német Kláraügyvezető igazgató |  | Fogyatékkal Élőket és Hajléktalanokat Ellátó Nonprofit KFT.  |
| Pődör Zoltánügyvezető- elnök |  | SZKKA |
| Vigné Horváth Ilonaigazgató |  | Szombathelyi GESZ  |
| Szlávik Gáborügyvezető igazgató |  | Blaguss Agora Hungary Kft |
| Tóth Gergelykirendeltségvezető |  | Blaguss Agora Hungary Kft. |
| Kovács Cecíliavezérigazgató |  | SZOVA NZrt. |
| Horváth Zoltánügyvezető igazgató |  | AGORA Savaria Kulturális és Médiaközpont NKft. |
| Polákovics Mariettaigazgató |  | Szombathely Városi Vásárcsarnok |
| Csapláros Andreaigazgató |  | Savaria Múzeum |
|  |  |  |
| Szakács Eszterirodavezető |  | Közgazdasági és Adó Osztály |
| Szentkirályi Bernadettirodavezető |  | Egészségügyi és Közszolgálati Osztály |
| Dr. Holler Péter osztályvezető |  | Hatósági Osztály  |
| Mester Ágnesirodavezető |  | Egészségügyi és Közszolgálati Osztály |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Bokányi Adrienn, a bizottság elnöke:** Tisztelettel köszöntök mindenkit a Gazdasági és Jogi Bizottság februári rendes ülésén. Megállapítom, hogy 11 fővel határozatképesek vagyunk. Hargitai Bálint bizottsági tagtárs írásban jelezte felém, hogy a mai ülésen munkahelyi elfoglaltság miatt nem fog tudni részt venni. Én ezt hivatalos távolmaradási indokként elfogadom. 13:35 perckor az ülést megnyitom, jegyzőkönyv hitelesítésre Tóth Kálmánt a szokásos módon felkérem. Erről döntést nem kell hoznunk. Sürgősségi indítványunk pedig nem volt, úgyhogy kérném a bizottsági tagtársakat, hogy a napirendről a kiküldött szerint most szavazni szíveskedjenek.

*A szavazásnál 11 fő bizottsági tag volt jelen.*

*A Bizottság 11 igen szavazattal a napirendet elfogadta, és az alábbi határozatot hozta:*

**32/2024. (II.26.) GJB számú határozat**

A Gazdasági és Jogi Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára** /*Közgyűlés 3./napirend/*

 **Előadó:** Stéger Gábor, a Közgazdasági és Adó Osztály vezetője

 **Meghívott:** Gáspárné Farkas Ágota, könyvvizsgáló

Németh Klára, a Fogyatékkal Élőket és Hajléktalanokat Ellátó Nonprofit Kft. ügyvezető igazgatója

Vigné Horváth Ilona, a Szombathelyi GESZ igazgatója

 Pődör Zoltán, az SZKKA ügyvezető elnöke

**2./ Javaslat közlekedési támogatás bevezetésére** /*Közgyűlés 4./napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

 **Meghívott:** Szlávik Gábor, a Blaguss Agora Hungary Kft. ügyvezető igazgatója

Tóth Gergely, a Blaguss Agora Hungary Kft. szombathelyi kirendeltségvezetője

**3./**      **Javaslat időskorúak és egészségkárosodottak támogatásának bevezetésére és a piaci vásárlási utalvány fenntartására** /*Közgyűlés 5./napirend/*

**Előadó:**  Vinczéné Dr. Menyhárt Mária, az Egészségügyi és Közszolgálati Osztály vezetője

**4./ Javaslat a lakáshoz jutás, a lakbérek és lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) önkormányzati rendelet módosítására** /*Közgyűlés 6./napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**5./ Javaslat a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosítására** /*Közgyűlés 7./napirend/*

 **Előadó:** Kalmár Ervin, a Városüzemeltetési Osztály vezetője

 **Meghívott:** Kovács Cecília, a SZOVA NZrt vezérigazgatója

**6./ Javaslat a SZOVA Nonprofit Zrt.-vel kapcsolatos döntések meghozatalára** /*Közgyűlés 8./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Kovács Cecília, a SZOVA NZrt vezérigazgatója

**7./ Javaslat ingatlanokkal kapcsolatos döntések meghozatalára** /*Közgyűlés 9./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

 **Meghívott:** Horváth Zoltán, az AGORA Savaria Kulturális és Médiaközpont NKft. ügyvezetője

**8./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 11./napirend/*

 **Előadó:**  Dr. Károlyi Ákos jegyző

**9./** **Javaslat a Magyar Tájfutó Szövetség és Szombathely Megyei Jogú Város Önkormányzata között létesítendő Együttműködési Megállapodás elfogadására** */SAJÁT-két Közgyűlés közötti beszámolóban 1./napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**10./ Javaslat a Szombathely Városi Vásárcsarnok egyesület alapításban történő részvételével kapcsolatos döntés meghozatalára** */SAJÁT/*

 **Előadó:** Dr**.** Holler Péter, a Hatósági Osztály vezetője

**Meghívott:** Polákovics Marietta, a Szombathely Városi Vásárcsarnok igazgatója

**11./ Javaslat a Savaria Múzeum pályázaton történő részvételének jóváhagyására** */SAJÁT/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Csapláros Andrea, a Savaria Múzeum igazgatója

**12./ Javaslat a háziorvosi rendelési idő 2024. március 1. napjától történő módosítására** */SAJÁT/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**II.**

**ZÁRT ÜLÉS**

**13./ Javaslat az AGORA Savaria Kulturális és Médiaközpont Nonprofit Kft.-t érintő döntések meghozatalára** /*Közgyűlés 12./napirend/*

 **Előadó:** Nagyné Dr. Gats Andrea, a Jogi és Képviselői Osztály vezetője

 **Meghívott:** Horváth Zoltán, az AGORA Savaria Kulturális és Médiaközpont NKft. ügyvezetője

**14./ Javaslat önkormányzati kitüntetések adományozására** /*Közgyűlés 13./napirend/*

**Előadó:** Dr**.** Holler Péter, a Hatósági Osztály vezetője

**Felelős:** Bokányi Adrienn, a Bizottság elnöke

**Határidő:** azonnal

**I.**

**NYILVÁNOS ÜLÉS**

**Bokányi Adrienn, a bizottság elnöke:** A 6. számú napirendi pontunkhoz, a „*Javaslat a SZOVA Nonprofit Zrt.-vel kapcsolatos döntések meghozatalára*” napirendhez kiosztásra került egy közgyűlési anyag három SZOVA ingatlan értékesítéséhez való hozzájárulás tárgyában. Ezt digitális módon, tehát online is, illetve kinyomtatva is megkapta minden egyes tisztelt bizottsági tagtársunk, ott van Önök előtt az asztalon. Majd a 6. számú napirendi pontnál lesz róla egy határozati javaslatunk, ezt mondani fogom. Kezdjük is az 1. számú napirendi pontunk tárgyalásával.

**1./ Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára**/*Közgyűlés 3./napirend/*

**Bokányi Adrienn, a bizottság elnöke:** Megadom a szót Koczka Tibor képviselő úrnak.

**Koczka Tibor, a bizottság tagja:** Köszönöm a szót elnök asszony. Tisztelt Bizottság! Titokban abban bíztam, hogy Horváth Gábor bizottsági tagtársunk a mai ülésen már nem lesz jelen. Hiszen olyan gyalázatosan kommentálta az úgynevezett kegyelmi ügy történéseit, hogy nem az áldozatok oldalára, hanem a pedofil mentők, a pedofil segítők oldalára állt. Tette ezt facebook poszt megosztásában, kommentekben. Úgy gondolom, hogy ezek után nincs helye a szombathelyi közéletben, és nagy merészség a részéről, hogy ma még itt megjelent. Van még alig 72 órája a csütörtöki Közgyűlésig, addig eldöntheti, hogy mitévő legyen ez ügyben. Csak jelzem neki, hogy a „kremlinológia” szerint, - de most itt Magyarországon „karmelitalógiát” kell mondani - ha egy neves újságban kicikkezik a fideszes képviselő urat, az azt jelenti, hogy elküldték neki a selyemzsinórt. Miután a helyi sajtóban ez megjelent, és az országos sajtó is átvette, Önnek elküldték a központból a selyemzsinórt. Kérem vonja le a következtetést ebből, és sürgősen távozzon a szombathelyi közéletből. Ne terhelje ezzel se a pártját, sem másokat! Most pedig a költségvetésről. Úgy gondolom, hogy rendkívül korrekt költségvetést sikerült összeállítani 2024. évre. Köszönöm ezt mindazoknak, akik részt vettek az előkészítésében. Azért mondom, hogy korrekt, mert nem látszik, nem érződik rajta, hogy úgymond választási évi költségvetés lenne. Nem látszik rajta az, hogy túl lenne tervezve a bevételi oldal, hiszen azért így a 10 éves önkormányzati tapasztalatomból tudom, hogy ha nagyon-nagyon forráshiányos, vagy nem akar kijönni a matek, azért akkor rászorul a költségvetés arra, hogy mondjuk ingatlanértékesítésekből plusz bevételhez jusson. Ilyet sem látok ebben. Én annak a híve vagyok, amit egyébként Dr. Horváth Attila alpolgármester úr is az egyik hétvégi podcastjében említett, hogy óvatos tervezés kell a bevételekre, hiszen abból még lehet tovább költeni, ha több lesz, mint ahogy több is lett a tavalyi iparűzési adóbevétele a városnak. Úgy gondolom, hogy ez a költségvetés pedig pont arra megfelelő és jó, hogy nekiinduljunk ennek az évnek. Azért is mondom, hogy korrekt a költségvetés, mert az előterjesztésből kiderül, hogy a Kormány költségvetése alapján készül. Na most ezt a költségvetést a 133 bátor ember tavaly nyáron elfogadta. Amikor még nagyon-nagyon kevés tudása volt a Parlamentnek, a Kormánynak arról, hogy hogyan alakulnak a 2023. évi árbevételek. Most már látjuk, hogy az ÁFA bevételek országosan iszonyú nagyot zuhantak. Látjuk, hogy a gazdaság továbbra is recesszióban van, és a gazdasági fejlődése, a GDP-je az országnak tavaly mínuszos volt. Ezek után a „gránitszilárdságú” költségvetéshez már tucatszor nyúlt hozzá a Fidesz kormányzat. Ezek alapján kellett ezt a költségvetést csinálni. Úgy gondolom, hogy ebben a költségvetésben pont annyi plusz van, ha szabad így fogalmaznom, hogy bármilyen külső hatás esetén lehet kellően rugalmasan kezelni. Gondolok itt arra, hogy miután egyre rosszabb helyzetben van a gazdaság, nem odázható el, hogy újabb és újabb adóbevételekre szorul a Kormány. Hiszen a 2022. évi választások óta szerintem több tucatnyi adót vezetett be, vagy adót emelt meg, úgyhogy tartok tőle, hogy ennek még nincs vége. De úgy gondolom, hogy ezzel a költségvetéssel akár ezeket is ki lehetne védeni. Most néhány részletesebb kérdésre is kitérnék. Egyrészt örömmel vettem és köszönöm, hogy a Hivatal dolgozóinak két lépésben béremelés lesz az idei esztendőben. Úgy gondolom, hogy erre óriási nagy szükség van és valamennyiünk számára nem csak a Hivatalban dolgozók, a politikusok, de egész Szombathely lakossága számára ez megnyugtató lesz, ha bizton számíthatunk a Hivatal munkatársaira. Ugyancsak örömmel vettem, hogy a tavalyi 50.000, - Ft-os havi emelés után a szociális ágazatban dolgozók - most a FÉHE-re gondolok – megkapják egész évre az idei esztendőben is ezeket a plusz 50.000, - Ft-okat. Mint látjuk ez nem kevés, ez plusz 31-32 millió Ft, ahhoz képest, amennyi tavaly volt. Köszönöm. Látok egy számomra kérdőjelet. Ez az SZKKA kézilabda klubnak a támogatása, ahol még a tavalyi költségvetésben is bent ragadt 15 millió Ft. Most itt van még ez a 40 millió Ft. Ennek az a feltétele, hogy az önkormányzatnak rálátása legyen a klub gazdálkodására. Ez ügyben az elnök úr vagy igazgató úr - mindkettő igaz, mert egyesületi elnök és klubigazgató – Pődör Zoltán ígéretet tett, hogy létrehoznak egy Felügyelő Bizottságot, és önkormányzatunk delegálhat egy FEB tagot, és akkor lenne áttekinthető vagy átlátható számunkra a gazdálkodás. Nem tudom, hogy ez a mai napig megtörtént-e? Ha elnök asszony tud válaszolni, akkor megköszönöm. A másik, a Haladás Labdarúgó Klub során is szerepel 40 millió Ft. Ez nagyon-nagyon sok szempontból aggályos számomra, de a sajtóból az jön le, hogy kaptak fizetést a labdarúgók, de nem attól a klubtól, ahol alkalmazásban állnak. Én ezt nem akarom minősíteni jogilag, de biztos, hogy ez így nincsen rendben. Azért nem így kaptak, merthogy van NAV tartozása a klubnak, ez megint újabb aggályokat és az ügyvezető felelősségét is felveti. Akkor most érek el a mi 40 millió forintunkhoz, amiről szavazunk. Ha ezt a 40 millió Ft-ot utalná az önkormányzat a klub számlájára, akkor a jelenlegi állás szerint - ahogy értem és érzékelem - ezt a NAV el is vinné abban a pillanatban. Köszönöm szépen.

**Bokányi Adrienn, a bizottság elnöke:** Köszönjük képviselő úr. Röviden reagálnék a legelső felvetésére, Horváth Gábor képviselő úrral kapcsolatban. Úgy gondolom, képviselő úrnak a gyakorlatilag nyilvános keretek között megtett megnyilvánulásai azok teljesen elfogadhatatlanok voltak. A morális következtetéseket ezzel kapcsolatban képviselő úrnak magának kell megtennie. Amennyiben képviselő úr nem vonja le a szükséges morális konzekvenciákat, akkor pedig ezt a jelölő szervezetének kell megtennie. Nekem egyéb kompetenciám ebben a kérdésben nincsen, de úgy gondoltam, hogy ezt mindenképpen szükséges elmondanom reakcióul Koczka Tibor képviselő úr felvetésére. Az SZKKA Felügyelő Bizottságával kapcsolatban intézett felém képviselő úr kérdést. Tudomásom szerint mindmáig a Felügyelő Bizottság felállításáról az SZKKA nem gondoskodott. Megadom a szót Dr. Takátsné Dr. Tenki Mária képviselő asszonynak.

**Dr. Takátsné Dr. Tenki Mária, a bizottság tagja:** Köszönöm szépen a szót. A költségvetéssel kapcsolatban az indokolási részre szeretném felhívni a figyelmet. Jelentős mértékű az a központi költségvetésből városunknak adott támogatás, amely a működési és az ágazati feladatellátásra szolgáló támogatás. 7 milliárd 470 millió Ft, ez több 1 milliárd 676 millió Ft-tal, mint 2023-ban. Tehát több mint 1,5 milliárd Ft-tal több támogatás jön központi forrásból a város részére általános működésre és ágazati feladatellátásra. A település üzemeltetéséhez 204 millió Ft többlet van. A Hivatal működéséhez 173 millió Ft többlet. A köztemető 31 millió Ft-tal. Óvodapedagógusok illetménykiegészítésére 918 millió Ft többlet jön. Bölcsőde, szociális jóléti feladatokra 575 millió Ft többlet jön az előző évhez viszonyítva. Energiaköltség finanszírozásra pedig - nagyon remélem én is, mint ahogy a városvezetés is - az 500 millió Ft többletet szintén meg fogja kapni városunk, mint ahogy az előző évben is. Mindezek vezetnek oda, hogy valóban egy kedvező többletes költségvetésből indulunk, a 2023. évről tartalékot tudunk átemelni. Ez a tartalék pénzösszeg, ami erre az évre bevételként jelentkezik, 2 milliárd 446 millió Ft. Na most fölvetődik az a kérdés is, a Fidesz frakció folyamatosan nem szavazta meg a vagyoneladásokat, amit az év során a városvezetés és a frakciója minden esetben megszavazott. Kérdés az, hogy ez a túlzott mértékű ingatlaneladás, bérlemények eladása pl. Fő téri bérlemények, üzletek eladása és tulajdonba adás, Tófürdő, egyéb – a Tófürdő az a VASIVÍZ-é - vajon ez indokolt volt-e a városvezetés részéről? Én ezt bizonyos mértékig vagyonelherdálásnak tekintem, de tény az, hogy ezt a majdnem 2,5 milliárd Ft többletet ebben az évben tudjuk a költségvetés induló tételeként kezelni bevételként. Köszönöm.

**Bokányi Adrienn, a bizottság elnöke:** Köszönjük. Megadom a szót Koczka Tibor képviselő úrnak.

**Koczka Tibor, a bizottság tagja:** Köszönöm a szót elnök asszony. Tisztelt Bizottság! Amikor képviselőtársnőm gombot nyomott, azt hittem megvédi képviselőtársát, de nem. Az ingatlaneladásokról annyit, hogy az elmúlt években azért láthattuk, hogy a Covid és mindenféle kormányzati elvonások után milyen nehéz helyzetben volt az Önkormányzat, és azokat a számlákat 2020-ban, ’21-ben, ’22-ben, ’23-ban kellett tudni kifizetni, és máshogy nem lehetett megoldani csak ingatlaneladásból. Emlékeztetni szeretném képviselőasszonyt, hogy 1-2 ciklussal ezelőtt, amikor sokkal jobb helyzetben volt az Önkormányzat, akkor a Fidesz vezetésű Önkormányzat adta el a Fő téri kis Csemegét, az Art Cafe-t, aztán még sorolhatnám, hogy hány ingatlant. Olyan ingatlant, ami rendkívüli érték. Semmi nem szorította rá az akkori városvezetést, hogy ezeket értékesítse. Most pedig „égett a ház”. Akkor az állam miért ad el mindent? Mert nincs pénz, és nem tudja kifizetni a költségeket. Igen, Önök miatt, illetve a Kormány miatt megszorult az Önkormányzat az elmúlt években, muszáj volt ingatlanokhoz hozzányúlni. Most, hogy gyakorlatilag egy kicsit levegősebb a költségvetés, nincs is betervezve ingatlaneladás, úgyhogy ezen kérem ne lovagoljon. Köszönöm szépen.

**Bokányi Adrienn, a bizottság elnöke:** Köszönjük képviselő úr. Hozzászólásra jelentkezőt nem látok a napirendi pont feletti vitát lezárom. Alpolgármester úrnak megadom a szót.

**Dr. Horváth Attila alpolgármester:** Köszönöm a szót elnök asszony. Elnézést, azt hittem, hogy még az ellenzéktől érkeznek hozzászólások, ezért nem nyomtam még gombot. Gondoltam összevárom. Koczka Tibor képviselő úr által elmondottakra próbálok csak és kizárólag szakmából válaszolni. Egy apró pici észrevételem lenne, az annyi, hogy nincs két béremelés, a szeptemberi béremelésnek az áthúzódó hatása van. És februárban most a javaslatunk az egy 15%-os általános béremelésre vonatkozik. Azt gondolom, ha most minden így marad, akkor talán ez lesz az első nyugodtabb évünk. De emlékezzünk rá, a legutóbb is, mikor így ültünk, hogy minden így marad, hétfőn még rendben voltunk, és csütörtökön kezdődtek – én háborúnak hívom, de van, aki különleges katonai műveletnek – az ukrajnai események. Azért van egy kis félsz bennünk, de azt gondolom, hogy nem csak bennünk, hanem mindenkiben a világban. Az SZKKA-val kapcsolatban, van egy egyhangú döntésünk. Ellenzék, Éljen Szombathely! frakció, független képviselő úr, mindenki megszavazta. Utána megjelent egy sajtóközlemény, amiben azt írták le, hogy vállalják, hogy Felügyelő Bizottságot hoznak létre. Amint megvan ez a Felügyelő Bizottság, – nem tudom, mi történt október óta, hogy azóta nem tudtak összehívni három darab embert, vagy kettőt, mert egyet meg a város delegál – de hát ez még nem történt meg. A csapat egyébként jól teljesít. Azt gondolom, hogy egy jó irány az, hogy emelt támogatást adunk nekik. Tavaly 30 millió Ft volt, idén 40 millió Ft van tervezve. Nyilván egy Felügyelő Bizottságnak a felállítása a feltétel. Most Illés Károlytól idéznék, azt mondta, hogy teljesen biztos abban, hogy nincs semmi rejtegetnivaló sem az egyesületnél, sem a cég működésénél. Én is ezt gondolom, fel kell állítani a Felügyelő Bizottságot, és rendben is vagyunk. Mint ahogy mindenhol egyébként Felügyelő Bizottságok működnek. Nyilván itt eddig még nem, de én azt gondolom, hogy ahogyan a tisztelt igazgató-elnök úr is kijelentette, ez egy ilyen technikai akadály, aminek valószínűleg van valamilyen indoka, hogy miért nem. Ezt én nem tudom. A Haladásnál annyi van, hogy ott a licence kérelmet most kell majd benyújtani február végével. Annak feltétele a nullás adóigazolás, tehát én nem tartom valószínűnek, hogy ha megkapja az Önkormányzattól a támogatást, akkor rögtön egy adóhivatali inkasszó érkezne. Azt most nem tudom, hogy a cégnek egyébként van-e adóvégrehajtása, mert önmagában az, hogy ők mondjuk a tartozás átütemezéséről kötöttek egy megállapodást, akkor ezt a végrehajtást még nem törlik le, csak nem élesítik. Nyilván mi a bankszámlákat nem látjuk, csak azt a típusú végrehajtást, ami a cégnyilvántartásba van rögzítve, de azt szerintem ettől még nem törlik. Ott megállítják a végrehajtási cselekményeket. Annak technikai akadályát én nem látom, hogy kérjünk egy külön nullás igazolást, – itt jegyző úrra nézek – szerintem egyébként ebben az esetben itt nem is feltétlenül szükséges a licence miatt. Ha van ilyen javaslat, akkor nyilván a Közgyűlésen meg tudjuk beszélni. A képviselőasszony által elmondottakra annyit tudok mondani, hogy igen, amit el tetszett mondani, az a működésnek továbbra is az ellenlába. Nyilván volt egy béremelés, minimálbér és egyéb vonatkozásában. Ez tükröződik le az állami hozzájárulásban, állami támogatásban. Ettől még továbbra is ott vagyunk, hogy kapunk az államtól egy feladatot, kapunk mellé forrást és sosem elég. Van köztünk egy ilyen elméleti vita, de ez már évek óta megy. Vállalom azokat a vádló mondatokat a tisztelt Fidesz frakció részéről, hogy lám-lám, mennyi pénzt kap Szombathely az államtól. Csak utána akkor kíváncsi vagyok, hogyan fogják elmondani azt, hogy egyébként Szombathely hátrányban van amiatt, mert nem fideszes polgármestere van. Ezt nyilván valahogy kommunikációban majd tessék megoldani, de én jókat mosolygok akkor, amikor a tisztelt képviselőasszony sorolja, hogy mennyi sok forrást kap az államtól Szombathely. Ezt akár szó nélkül is hagyhattuk volna. Ingatlaneladásoknál annyi van, hogy egyről tudok tavaly, ami esetleg kérdőjeles lehet, az a Lottózó. Eladtunk egy Lottózót 80 millió Ft-ért, nyílt versenyben. Szerintem nagyjából kétszeresen ment el, mint amennyi az értékbecslő által meg lett határozva. Nekem valami hasonló szám rémlik, nagy verseny volt benne. A többinek meg nem érkezett be a pénze, mert pl. perel az éppen aktuális bérlő, tehát azok nincsenek is benne ebben az anyagban. Ami benne van az anyagban, az egészen pontosan kettő darab tétel. Az egyik amikor a volt TDK iparterületen értékesítettünk az Evangélikus Egyháznak, ahol ők több év alatt fizetik ki a vételárat, mert csak így tudták előteremteni a fedezetet, ez az egyik értékesítés. A másik értékesítés meg, hogy az ipari parkban eladtuk az E.ON-nak a területet, hogy oda csináljon egy transzformátorházat. Ezeket is nyilván lehet támadni, de szerintem ezeket mind megszavazta a Fidesz frakció. Egyébként olyan módosítást én nem láttam, hogy bármire többet költsünk vagy kevesebbet költsünk, vagy ilyesmi. Ha volt ilyen, akkor az elkerülte a figyelmemet. De látom, hogy elnök asszony sem osztja ezt a nézetet. Azt gondolom, hogy jó munkát végeztünk, mert egyetlenegy módosító indítvány nem érkezett. Nyilván ez beleillik a sorba, amit itt is köszönök a tisztelt Fidesz frakciónak. Mindketten jelen voltak, amikor nyáron a szokásoktól eltérően meg is szavazták a költségvetést. Azt gondolom, hogy ugyanazt gondolják ebben a kérdésben, mint mi, hiszen módosító indítvány sem volt. Köszönöm.

**Bokányi Adrienn, a bizottság elnöke:** Nagyon köszönjük alpolgármester úr. A vitát már lezártam, úgyhogy nincs más hátra, minthogy szavazzunk. Van 2 rendeletünk, illetve 8 határozati javaslatunk. Kérem a bizottság tagjait, hogy először most a 2024. évi költségvetési rendelettervezetről szavazzunk.

*A szavazásnál 11 fő bizottsági tag volt jelen.*

*A Bizottság 9 igen szavazat és 2 tartózkodás mellett a rendelettervezetet elfogadta, és az alábbi határozatot hozta:*

**33/2024. (II.26.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és az önkormányzat 2024. évi költségvetéséről szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője/

**Határidő:** 2024. február 29.

**Bokányi Adrienn, a bizottság elnöke:** Most kérném, hogy a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló önkormányzati rendelet módosításáról szóló rendelettervezetről szavazzunk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a rendelettervezetet elfogadta, és az alábbi határozatot hozta:*

**34/2024. (II.26.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló 2/2020. (II.5.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője,

 Stéger Gábor, a Közgazdasági és Adó Osztály vezetője/

**Határidő:** 2024. február 29.

**Bokányi Adrienn, a bizottság elnöke:** Most kérném, hogy az I. számú, az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2024. évi költségvetési évre és az azt követő három évre vonatkozó összegének megállapításáról szóló határozati javaslatról szavazzunk.

*A szavazásnál 11 fő bizottsági tag volt jelen.*

*A Bizottság 9 igen szavazat és 2 tartózkodás mellett a javaslatot elfogadta, és az alábbi határozatot hozta:*

**35/2024. (II.26.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2024. évi költségvetési évre és az azt követő három évre várható összegének megállapításáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője/

**Határidő:** 2024. február 29.

**Bokányi Adrienn, a bizottság elnöke:** Kérném, hogy a II. számú, a 2025. évi várható költségvetési helyzettel kapcsolatos tájékoztatásról most szavazzunk.

*A szavazásnál 11 fő bizottsági tag volt jelen.*

*A Bizottság 9 igen szavazat és 2 tartózkodás mellett a javaslatot elfogadta, és az alábbi határozatot hozta:*

**36/2024. (II.26.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a 2025. évi várható költségvetési helyzettel kapcsolatos tájékoztatás tudomásul vételéről szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője/

**Határidő:** 2024. február 29.

**Bokányi Adrienn, a bizottság elnöke:** Kérném, hogy a III. számú, a Polgármesteri Hivatalban foglalkoztatottak bérrendezéséről szóló határozati javaslatról szavazzunk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**37/2024. (II.26.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a Polgármesteri Hivatalban foglalkoztatott köztisztviselők és munkavállalók bérrendezéséről szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője/

**Határidő:** 2024. február 29.

**Bokányi Adrienn, a bizottság elnöke:** Kérném, hogy a IV. számú, a FÉHE 2024. évi üzleti tervének módosításáról szóló határozati javaslatról most szavazzunk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**38/2024. (II.26.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a Fogyatékkal Élőket és Hajléktalanokat Ellátó Közhasznú Nonprofit Kft. 2024. évi üzleti tervének módosításáról szóló IV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Németh Klára, a társaság ügyvezetője/

**Határidő:** 2024. február 29.

**Bokányi Adrienn, a bizottság elnöke:** Most kérném, hogy az V. számú, az SZKKA támogatásával kapcsolatos határozati javaslatról szavazzunk.

*A szavazásnál 11 fő bizottsági tag volt jelen.*

*A Bizottság 9 igen szavazat és 2 tartózkodás mellett a javaslatot elfogadta, és az alábbi határozatot hozta:*

**39/2024. (II.26.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a Szombathelyi Kézilabda Klub és Akadémia támogatásával kapcsolatban meghozott 273/2023. (IX.28.) Kgy. számú határozat kiegészítéséről szóló V. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. február 29.

**Bokányi Adrienn, a bizottság elnöke:** Kérném, hogy a VI. számú, az EBI intézményvezetője illetményének megállapításáról szóló határozati javaslatról most szavazzunk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**40/2024. (II.26.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és az Egyesített Bölcsődei Intézmény vezetője illetményének megállapításáról szóló VI. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. február 29.

**Bokányi Adrienn, a bizottság elnöke:** Kérném, hogy a VII. számú, a háziorvosi rezsitámogatásról szóló határozati javaslatról szavazzunk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**41/2024. (II.26.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és az egészségügyi alapellátás háziorvosai és fogorvosai részére rezsitámogatás biztosításáról szóló VII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Vigné Horváth Ilona, a Szombathelyi Egészségügyi és Kulturális GESZ igazgatója/

**Határidő:** 2024. február 29.

**Bokányi Adrienn, a bizottság elnöke:** Végül a VIII. számú, a 2024. évi vagyongazdálkodási koncepcióról szóló határozati javaslatról most szavazzunk.

*A szavazásnál 11 fő bizottsági tag volt jelen.*

*A Bizottság 9 igen szavazat és 2 tartózkodás mellett a javaslatot elfogadta, és az alábbi határozatot hozta:*

**42/2024. (II.26.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a 2024. évi vagyongazdálkodási koncepcióval kapcsolatos döntés meghozataláról szóló VIII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője/

**Határidő:** 2024. február 29.

**Bokányi Adrienn, a bizottság elnöke:** A 2. számú napirendi pontunk tárgyalása következik.

**2./ Javaslat közlekedési támogatás bevezetésére** /*Közgyűlés 4./napirend/*

**Bokányi Adrienn, a bizottság elnöke:** Köszöntöm a Blaguss helyi kirendeltségvezetőjét is köreinkben. Úgy gondolom, hogy egy nagyon jó anyag született meg itt, amit, ha elfogad a Közgyűlésünk, akkor egyedülálló módon egyébként az országban 16 éves korig lesz ingyenes a tömegközlekedés a gyermekeknek, iskolásoknak. Ami egy óriási segítséget jelent a családok számára. Hozzászólásra jelentkezőt nem látok. A napirendi pont feletti vitát lezárom. Egy rendelettervezetünk van és egy határozati javaslatunk. Szavazhatunk-e egyben róluk? Jó, akkor kérném, hogy a rendelettervezetről és a határozati javaslatról most szavazni szíveskedjünk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a rendelettervezetet és a javaslatot elfogadta, és az alábbi határozatokat hozta:*

**43/2024. (II.26.) GJB számú határozat**

A Gazdasági és Jogi Bizottság a „*Javaslat közlekedési támogatás bevezetésére*” című előterjesztést megtárgyalta, és a települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2024. február 29.

**44/2024. (II.26.) GJB számú határozat**

A Gazdasági és Jogi Bizottság a „*Javaslat közlekedési támogatás bevezetésére*” című előterjesztést megtárgyalta, és a Blaguss Agora Hungary Kft.-vel kötendő megállapodás jóváhagyásáról, valamint a Polgármesteri Hivatal Szervezeti és Működési Szabályzatának módosításáról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője,

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2024. február 29.

**Bokányi Adrienn, a bizottság elnöke:** A 3. számú napirendi pontunk tárgyalás következik.

**3./**      **Javaslat időskorúak és egészségkárosodottak támogatásának bevezetésére és a piaci vásárlási utalvány fenntartására** /*Közgyűlés 5./napirend/*

**Bokányi Adrienn, a bizottság elnöke:** Úgy gondolom, hogy megint kettő olyan témáról van szó, amelyek egyértelműen javítják a helyben élőknek az életminőségét. Szerintem egyre jobb lesz Szombathelyen élni, ahogyan folyamatosan ilyen döntéseket hoznak a bizottságaink, illetve a Közgyűlésünk. Hozzászólásra jelentkezőt nem látok. A napirendi pont feletti vitát lezárom. Megint van egy rendeletmódosításunk, illetve egy határozati javaslatunk. Szavazhatunk-e ezekről egyben? Jó, mindkét oldalról bólintást látok. Kérném, hogy akkor most egyben szavazzunk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a rendelettervezetet és a javaslatot elfogadta, és az alábbi határozatokat hozta:*

**45/2024. (II.26.) GJB számú határozat**

A Gazdasági és Jogi Bizottság a „*Javaslat időskorúak és egészségkárosodottak támogatásának bevezetésére és a piaci vásárlási utalvány fenntartására*” című előterjesztést megtárgyalta, és a települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2024. február 29.

**46/2024. (II.26.) GJB számú határozat**

A Gazdasági és Jogi Bizottság a „*Javaslat időskorúak és egészségkárosodottak támogatásának bevezetésére és a piaci vásárlási utalvány fenntartására*” című előterjesztést megtárgyalta, és a piaci vásárlási utalvány használatából adódó feladatok lebonyolítását és az elszámolás rendjét szabályozó megállapodás jóváhagyásáról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Holler Péter, a Hatósági Osztály vezetője,

Stéger Gábor, a Közgazdasági és Adó Osztály vezetője,

Polákovics Marietta, a Szombathely Városi Vásárcsarnok igazgatója/

**Határidő:** 2024. február 29.

**Bokányi Adrienn, a bizottság elnöke:** A 4. számú napirendi pontunk tárgyalása következik.

**4./ Javaslat a lakáshoz jutás, a lakbérek és lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) önkormányzati rendelet módosítására** /*Közgyűlés 6./napirend/*

**Bokányi Adrienn, a bizottság elnöke:** Ez egyébként leginkább talán a fiatalok életkezdését és lakáshoz jutását tudja segíteni. Hozzászólásra jelentkezőt nem látok. A napirendi pont feletti vitát lezárom. Egy rendelettervezetünk van. Szavazzunk erről most.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a rendelettervezetet elfogadta, és az alábbi határozatot hozta:*

**47/2024. (II.26.) GJB számú határozat**

A Gazdasági és Jogi Bizottság a „*Javaslat a lakáshoz jutás, a lakbérek és lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) önkormányzati rendelet módosítására*” című előterjesztést megtárgyalta, és a rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2024. február 29.

**Bokányi Adrienn, a bizottság elnöke:** Az 5. számú napirendi pontunk tárgyalása következik.

**5./ Javaslat a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosítására** /*Közgyűlés 7./napirend/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. A rendeletmódosításról most szavazzunk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a rendelettervezetet elfogadta, és az alábbi határozatot hozta:*

**48/2024. (II.26.) GJB számú határozat**

A Gazdasági és Jogi Bizottság a „*Javaslat a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosítására*” című előterjesztést megtárgyalta, és a rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 2024. február 29.

**Bokányi Adrienn, a bizottság elnöke:** A 6. számú napirendi pontunk tárgyalása következik.

**6./ Javaslat a SZOVA Nonprofit Zrt.-vel kapcsolatos döntések meghozatalára** /*Közgyűlés 8./napirend/*

**Bokányi Adrienn, a bizottság elnöke:** Hozzászólásra jelentkezőt ismét nem látok. Az eredeti kettő határozati javaslatunkhoz képest akkor lenne egy harmadik határozati javaslatunk is. Amihez kapcsolódóan megkapták a tisztelt bizottsági tagtársak kinyomtatva is az anyagot. Ez úgy szól, hogy a Gazdasági és Jogi Bizottság az előterjesztést megtárgyalta és a SZOVA Nonprofit Zrt. tulajdonában álló Szombathely 10427/38, 10427/39, 10427/40 helyrajzi számú ingatlanok szomszédos ingatlanok tulajdonosainak történő közvetlen értékesítése jóváhagyásáról szóló, az ülésen kiosztott III. határozati javaslatot az előterjesztésben foglaltak szerint javasolja a Közgyűlésnek elfogadásra. Szavazhatunk-e erről a három határozati javaslatról egyben? Bár lezártam a vitát, de akkor megadom a szót képviselőasszonynak.

**Dr. Takátsné Dr. Tenki Mária, a bizottság tagja:** Most lett előterjesztve ez a határozati javaslat. Hadd szóljak hozzá. Úgy látom, hogy az adásvételi szerződések akkor a független értékbecslések alapján kerültek megállapításra. Ezt valaki erősítse meg!

**Bokányi Adrienn, a bizottság elnöke:** Irodavezető asszony?

**Dr. Gyuráczné Dr. Speier Anikó, irodavezető:** Igen a magasabb értékű lett előterjesztve.

**Dr. Takátsné Dr. Tenki Mária, a bizottság tagja:** Logikus, jó, köszönöm szépen.

**Bokányi Adrienn, a bizottság elnöke:** Akkor a napirendi pont feletti vitát lezártam. Szavazhatunk-e egyben a három határozati javaslatról? Jó, akkor kérném a bizottság tagjait, hogy a három határozati javaslatról most szavazzunk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatokat elfogadta, és az alábbi határozatokat hozta:*

**49/2024. (II.26.) GJB számú határozat**

A Gazdasági és Jogi Bizottság a „*Javaslat a SZOVA Nonprofit Zrt.-vel kapcsolatos döntések meghozatalára*” című előterjesztést megtárgyalta, és a Szombathelyi Fedett Jégcsarnokkal kapcsolatos döntés meghozataláról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Kovács Cecília, a SZOVA Nonprofit Zrt. vezérigazgatója,

 Nagyné Dr. Gats Andrea, a Jogi és Képviselői Osztály vezetője/

**Határidő:** 2024. február 29.

**50/2024. (II.26.) GJB számú határozat**

A Gazdasági és Jogi Bizottság a „*Javaslat a SZOVA Nonprofit Zrt.-vel kapcsolatos döntések meghozatalára*” című előterjesztést megtárgyalta, és a társaság által kezelt önkormányzati tulajdonban levő bérleményekkel kapcsolatos díjhátralékok számviteli nyilvántartásból történő kivezetéséről szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Kovács Cecília, a SZOVA Nonprofit Zrt. vezérigazgatója,

 Nagyné Dr. Gats Andrea, a Jogi és Képviselői Osztály vezetője/

**Határidő:** 2024. február 29.

**51/2024. (II.26.) GJB számú határozat**

A Gazdasági és Jogi Bizottság a „*Javaslat a SZOVA Nonprofit Zrt.-vel kapcsolatos döntések meghozatalára*” című előterjesztést megtárgyalta, és a SZOVA Nonprofit Zrt. tulajdonában álló Szombathely 10427/38, 10427/39, 10427/40 helyrajzi számú ingatlanok szomszédos ingatlanok tulajdonosainak történő közvetlen értékesítése jóváhagyásáról szóló, az ülésen kiosztott III. határozati javaslatot a Közgyűlésnek elfogadásra javasolja.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Kovács Cecília, a SZOVA Nonprofit Zrt. vezérigazgatója,

 Nagyné Dr. Gats Andrea, a Jogi és Képviselői Osztály vezetője/

**Határidő:** 2024. február 29.

**Bokányi Adrienn, a bizottság elnöke:** A 7. számú napirendi pontunk tárgyalása következik.

**7./ Javaslat ingatlanokkal kapcsolatos döntések meghozatalára** /*Közgyűlés 9./napirend/*

**Bokányi Adrienn, a bizottság elnöke:** Hozzászólásra jelentkezőt ismételten nem látok. A napirendi pont feletti vitát lezárom. Öt határozati javaslatunk van. Szavazhatunk-e róluk egyben? Nem. Akkor kérném, hogy először az I. számú, a szombathelyi 8615 hrsz.-ú, kivett közút megnevezésű ingatlan egy részének forgalomképessé nyilvánításáról szóló határozati javaslatról most szavazzunk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**52/2024. (II.26.) GJB számú határozat**

A Gazdasági és Jogi Bizottság a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a szombathelyi 8615 hrsz.-ú, kivett közút megnevezésű ingatlan egy részének forgalomképessé nyilvánításáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője/

**Határidő:** 2024. február 29.

**Bokányi Adrienn, a bizottság elnöke:** Most kérném, hogy a II. számú, a két „országos közút” megnevezésű ingatlan állami tulajdonba adásáról szóló határozati javaslatról szavazzunk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**53/2024. (II.26.) GJB számú határozat**

A Gazdasági és Jogi Bizottság a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a 10810/4 hrsz.-ú, valamint a 10811/56 hrsz.-ú, „országos közút” megnevezésű ingatlanok állami tulajdonba adásáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője/

**Határidő:** 2024. február 29.

**Bokányi Adrienn, a bizottság elnöke:** A III. számú, a Víztorony kávézó üzemeltetéséről szóló határozati javaslatról szavazzunk most.

*A szavazásnál 11 fő bizottsági tag volt jelen.*

*A Bizottság 9 igen szavazat és 2 tartózkodás mellett a javaslatot elfogadta, és az alábbi határozatot hozta:*

**54/2024. (II.26.) GJB számú határozat**

A Gazdasági és Jogi Bizottság a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a Víztorony épületében található kávézó üzemeltetéséről szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője,

Horváth Zoltán, az AGORA Savaria Kulturális és Médiaközpont Nonprofit Kft. ügyvezetője/

**Határidő:** 2024. február 29.

**Bokányi Adrienn, a bizottság elnöke:** Kérném, hogy a IV. számú, a Március 15. tér 6-7. szám alatt található kivett „orvosi rendelő” megnevezésű ingatlanon fennálló elővásárlási joggal kapcsolatos döntés meghozataláról szavazzunk.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**55/2024. (II.26.) GJB számú határozat**

A Gazdasági és Jogi Bizottság a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a szombathelyi 2708 hrsz.-ú, természetben a Március 15. tér 6-7. szám alatt található, kivett „orvosi rendelő” megnevezésű ingatlanon fennálló elővásárlási joggal kapcsolatos döntés meghozataláról szóló IV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője/

**Határidő:** 2024. február 29.

**Bokányi Adrienn, a bizottság elnöke:** Végül kérném, hogy az V. számú, a SZOVA Nonprofit Zrt. és az SVR Design Ruhaipari Kft. között a 7311/A/9 hrsz.-ú ingatlanra kötött bérleti szerződés megszüntetéséről szóló határozati javaslatról szavazzunk most.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**56/2024. (II.26.) GJB számú határozat**

A Gazdasági és Jogi Bizottság a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a SZOVA Nonprofit Zrt. és az SVR Design Ruhaipari Kft. között a 7311/A/9 hrsz.-ú ingatlanra kötött bérleti szerződés megszüntetéséről szóló V. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője,

Kovács Cecília, a SZOVA Nonprofit Zrt. vezérigazgatója/

**Határidő:** 2024. február 29.

**Bokányi Adrienn, a bizottság elnöke:** A 8. számú napirendi pontunk tárgyalása következik.

**8./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 11./napirend/*

**Bokányi Adrienn, a bizottság elnöke:** Jegyző úrnak és a Hivatalnak a munkáját köszönjük. Most szavazásra bocsátom a határozati javaslatot, hogy mindenki ugyanígy ki tudja fejezni a háláját.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**57/2024. (II.26.) GJB számú határozat**

A Gazdasági és Jogi Bizottság a „*Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről*” című előterjesztést megtárgyalta, és a tájékoztatót az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 Dr. Károlyi Ákos jegyző

**Határidő:** 2024. február 29.

**Bokányi Adrienn, a bizottság elnöke:** A 9. számú napirendi pontunk tárgyalása következik.

**9./** **Javaslat a Magyar Tájfutó Szövetség és Szombathely Megyei Jogú Város Önkormányzata között létesítendő Együttműködési Megállapodás elfogadására** */SAJÁT-két Közgyűlés közötti beszámolóban 1./napirend/*

**Bokányi Adrienn, a bizottság elnöke:** Hozzászólásra jelentkezőt nem látok. Szavazzunk most a határozati javaslatról.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**58/2024. (II.26.) GJB számú határozat**

1. Szombathely Megyei Jogú Város Közgyűlésének Gazdasági és Jogi Bizottsága az Aktív és Ökoturisztikai Fejlesztési Központ Nonprofit Korlátolt Felelősségű Társaság által megbízott Magyar Tájékozódási Futó Szövetség és az Önkormányzat között megkötésre kerülő Együttműködési Megállapodást a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (4) bekezdés 3. pontja alapján az előterjesztés melléklete szerinti tartalommal elfogadásra javasolja a Közgyűlésnek.
2. A Bizottság felkéri a polgármestert az együttműködési megállapodás aláírására.

**Felelős:** Dr. Nemény András polgármester

Dr. László Győző alpolgármester

 Bokányi Adrienn, a Bizottság elnöke

 Dr. Károlyi Ákos jegyző

 (A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

 Kovács Balázs, a Sport és Ifjúsági Iroda vezetője)

**Határidő:** azonnal

**Bokányi Adrienn, a bizottság elnöke:** A 10. számú napirendi pontunk tárgyalása következik.

**10./ Javaslat a Szombathely Városi Vásárcsarnok egyesület alapításban történő részvételével kapcsolatos döntés meghozatalára** */SAJÁT/*

**Bokányi Adrienn, a bizottság elnöke:** Hozzászólásra jelentkezőt nem látok. Egy határozati javaslatunk van. Szavazzunk róla most.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**59/2024. (II.26.) GJB számú határozat**

1. Szombathely Megyei Jogú Város Közgyűlésének Gazdasági és Jogi Bizottsága javasolja a Közgyűlésnek annak jóváhagyását, hogy a Szombathely Városi Vásárcsarnok a Vásárcsarnokok és Piacok Együttműködési Fóruma kezdeményezésében létrejövő Vásárcsarnokok és Piacok Egyesületében alapító, majd rendes tagként részt vegyen, azzal, hogy az egyesület alapításával, illetve tagságával járó kiadások fedezetét a költségvetési rendeletben biztosítsa.
2. A Bizottság javasolja a Közgyűlésnek, kérje fel a Szombathely Városi Vásárcsarnok igazgatóját a szükséges intézkedések megtételére.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Bokányi Adrienn, a Gazdasági és Jogi Bizottság elnöke

 Dr. Károlyi Ákos jegyző

 (a végrehajtás előkészítéséért:

 Dr. Holler Péter, a Hatósági Osztály vezetője

 Stéger Gábor, a Közgazdasági és Adó Osztály vezetője

 Polákovics Marietta, a Szombathely Városi Vásárcsarnok igazgatója)

**Határidő:** 2024. február 29-i Közgyűlés

**Bokányi Adrienn, a bizottság elnöke:** A 11. számú napirendi pontunk tárgyalása következik.

**11./ Javaslat a Savaria Múzeum pályázaton történő részvételének jóváhagyására** */SAJÁT/*

**Bokányi Adrienn, a bizottság elnöke:** Hozzászólásra jelentkezőt nem látok. Egy határozati javaslatunk van szavazzunk róla most.

*A szavazásnál 11 fő bizottsági tag volt jelen.*

*A Bizottság 9 egyhangú igen szavazattal - 2 fő nem szavazott - a javaslatot elfogadta, és az alábbi határozatot hozta:*

**60/2024. (II.26.) GJB számú határozat**

A Gazdasági és Jogi Bizottság a „Javaslat a Savaria Megyei Hatókörű Városi Múzeum pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (3) bekezdés 25. pontja alapján jóváhagyja a Savaria Múzeum projektpartnerként történő részvételét az önrészt nem igénylő „HORIZON EUROPE, Európai Kutatási és Innovációs Program” pályázaton.

**Felelős:**  Bokányi Adrienn, a Gazdasági és Jogi Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csapláros Andrea, a Savaria Múzeum igazgatója)

**Határidő:** azonnal

**Bokányi Adrienn, a bizottság elnöke:** Bocsánat, igennel akartam szavazni csak lemaradtam. *Így megállapítom, hogy a Bizottság 10 egyhangú igen szavazattal fogadta el a javaslatot.*

Utolsó nyílt üléses napirendi pontunk következik.

**12./ Javaslat a háziorvosi rendelési idő 2024. március 1. napjától történő módosítására** */SAJÁT/*

**Bokányi Adrienn, a bizottság elnöke:** Itt sem látok hozzászólásra jelentkezőt. Egy határozati javaslatunk van. Szavazzunk róla most.

*A szavazásnál 11 fő bizottsági tag volt jelen.*

*A Bizottság 11 egyhangú igen szavazattal a javaslatot elfogadta, és az alábbi határozatot hozta:*

**61/2024. (II.26.) GJB számú határozat**

1. A Gazdasági és Jogi Bizottság a háziorvosi rendelési idők módosítására tett javaslatot megtárgyalta, a rendelési időket - a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (3) bekezdés 27. pontja alapján -amennyiben a módosítással az Egészségügyi Szakmai Bizottság is egyetért - az előterjesztés melléklete szerinti tartalommal jóváhagyja.
2. A Bizottság felkéri a polgármestert és a Szombathelyi Egészségügyi és Kulturális Intézmények Gazdasági Ellátó Szervezetének igazgatóját, hogy a háziorvosokkal kötendő megállapodás-módosításokat aláírják.

**Felelős:** Bokányi Adrienn, a Bizottság elnöke

 Dr. Nemény András polgármester

Dr. László Győző alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

**Határidő:** azonnal

**Bokányi Adrienn, a bizottság elnöke:** Berekesztem a nyílt ülést 14:15 perckor.

Szombathely, 2024. február 28.

 **(: Tóth Kálmán :) (: Bokányi Adrienn :)**

 a bizottság tagja a bizottság elnöke

 (Aláírva: ) (Aláírva: )